*Anexa nr.4 la*

*Ordinul Ministrului educației și cercetării nr.\_\_\_\_\_\_\_\_ din \_\_\_\_\_\_\_\_\_\_*

***Aspecte manageriale***

***de aplicare a Planului-cadru pentru învățământul primar, gimnazial și liceal,***

***anul de studii 2024-2025.***

1. **Planul-cadru pentru învățământul primar, gimnazial și liceal** (în continuare Planul-cadru), aprobat conform anexei nr.1 al prezentului ordin al Ministrului Educației și Cercetării, are statut de document obligatoriu pentru instituțiile de învățământ primar și secundar general, publice și private din Republica Moldova și reglementează organizarea procesului educațional în anul de studii 2024-2025.
2. Cadrele didactice și de conducere, elevii și părinții/reprezentanții legali ai acestora vor respecta **calendarul anului de studii 2024-2025** (durata semestrelor, vacanțelor, sesiunilor de examene și de testare națională în învățământul primar**)**, aprobat conform anexei nr.2 al prezentului ordin al Ministrului Educației și Cercetării.
3. Administrațiile instituțiilor de învățământ primar și secundar general vor asigura:
4. organizarea la **1 septembrie 2024** a activităților tradiționale dedicate începutului noului an de studii 2024-2025 și la **31 mai 2025** a activităților tradiționale dedicate încheierii anului de studii 2024-2025.

1. realizarea **activităților de recuperare** (procesul educațional corespunzător zilelor de vacanță extinsă) după cum urmează:
2. 9 noiembrie 2024 pentru data de 1 noiembrie 2024
3. 12 aprilie 2025 pentru data de 2 mai 2025.
4. 15 martie 2025 pentru data de 3 martie 2025
5. acordarea **zilelor de recuperare**, pe durata vacanțelor din anul de studii 2024-2025 (conform solicitării angajatului), pentru angajații atrași la muncă în zilele de: 1 septembrie 2024, 9 noiembrie 2024, 15 martie 2025, 12 aprilie 2025 și 31 mai 2025.
6. organizarea **tezelor semestriale** pentru clasele din ciclul liceal, aprobate conform anexei nr.3 al prezentului ordin al Ministrului Educației și Cercetării, în termenele stabilite corespunzător prevederilor pct. 77.1 din *Regulamentul de evaluare a rezultatelor învățării, promovarea și absolvirea în învățământul primar și secundar*, aprobat prin ordinul MEC nr.40/2020,după cum urmează:
7. sesiunea de iarnă–9-20 decembrie 2024;
8. sesiunea de vară–12-23 mai 2025.
9. desfășurarea **activităților transdisciplinare** pentru clasele I-IV,conform prevederilor *Curriculumului pentru învățământul primar*, aprobat prin ordinul MEC nr. 1124/2018, după cum urmează:
10. Semestrul I – 23-24 decembrie 2024 (o zi la decizia învățătorului);
11. Semestrul II – 16-18 aprilie 2025 (o zi la decizia învățătorului);

26-30 mai 2025 (cinci zile la decizia învățătorului).

1. organizarea, în ultima săptămână a anului de studii, a **activităților de pregătire pentru examenele de absolvire,** după cum urmează:
2. pentru clasa a IX-a – 26-31 mai 2025;
3. pentru clasa a XII-a – 26 mai-2 iunie 2025.
4. Pentru realizarea componentei obligatorii a Planului-cadru de învățământ cadrele didactice și de conducere vor proiecta și realiza procesul educațional conform prevederilor curricula disciplinare (ediția 2018 pentru învățământul primar și ediția 2019 pentru învățământul gimnazial și liceal), disponibile pe site-ul Ministerului Educației și Cercetării.
5. Pentru realizarea componentei flexibile a Planului-cadru de învățământ cadrele didactice și de conducere:
6. vor respecta prevederile *Instrucțiunii privind procesul de selectare și organizare a disciplinelor opționale în învățământul general,*aprobată prin ordinul MECC nr. 635/2021 (<https://mecc.gov.md/sites/default/files/ordinul_mecc_instructiune_ore_optionale_1.pdf>);
7. vor include în oferta educațională a instituției de învățământ disciplinele opționale aprobate în mod regulamentar și disponibile pe site-ul Ministerului Educației și Cercetării (<https://mecc.gov.md/ro/content/invatamint-general>).
8. La aplicarea Planului-cadru de învățământ pentru clasele X-XII nr.2.1.- 2.3. administrațiile instituțiilor de învățământ vor respecta prevederile *Reperelor metodologice privind implementarea noilor modele de Plan-cadru dezvoltate în învățământul liceal*, aprobate prin ordinul MECC nr. 374/2020 (<https://mecc.gov.md/sites/default/files/ordin_mecc_plan_cadru_liceu.pdf>) .
9. La aplicarea Planului-cadru de învățământ pentru clasele I-XII, atât pentru disciplinele școlare obligatorii cât și cele opționale, se vor respecta prevederile cadrului reglator în vigoare privind activitatea instituției de învățământ în vederea implementării documentelor curriculare și asigurării accesului pentru toți elevii, inclusiv pentru copiii cu cerințe educaționale speciale.
10. La aplicarea Planului-cadru de învățământ pentru clasele I-XII, în corespundere cu specificul curricular clasele pot fi divizate în 2 grupe, dacă în clasă sunt 25 și mai mulți elevi, la următoarele discipline școlare:
11. în învățământul primar*:*
12. *Limba străină;*
13. *Limba și literatura român*ă, în școlile cu instruire în limba rusă.
14. în învățământul gimnazial*:*
15. *Limba străină,* cu excepția *Limbii ruse*;;
16. *Limba și literatura română*, în școlile cu instruire în limba rusă;
17. *Informatică*;
18. *Educație tehnologică*.
19. în învățământul liceal*:*
20. Limba străină I și II,
21. *Limba și literatura română*, în școlile cu instruire în limba rusă;
22. *Informatică* (lecții practice conform curriculumului la disciplina școlară per profil);
23. *Fizică* (lucrări practice conform curriculumului la disciplina școlară per profil);
24. *Chimie* (lucrări practice conform curriculumului la disciplina școlară per profil);
25. Planul-cadru de învățământ cu profil arte și sport poate fi aplicat în clasele cu profil, deschise în instituțiile de învățământ publice,la întrunirea următoarelor condiții obligatorii:
26. disponibilitatea resurselor financiare, identificate de administrația instituției de învățământ și aprobate de către fondator;
27. asigurarea cu cadre didactice calificate în corespundere cu profilul selectat;
28. existența resurselor curriculare și a bazei materiale pentru disciplinele școlare specifice profilului selectat;
29. avizul Organului local de specialitate în domeniul învățământului și al Ministerului Educației și Cercetării.
30. La aplicarea Planului-cadru pentru învățământul primar, grupele/clasele cu program prelungit se organizeazăconform *Regulamentului cu privire la funcționarea claselor și grupelor cu program prelungit,* aprobat prin ordinul Ministrului Educației și Cercetării.
31. Planul-cadru pentru învățământul primar, gimnazial și liceal, prevede, în mod obligatoriu:
32. **organizarea activităților extrașcolare** (grupe, cercuri după interes, activități de cercetare la disciplinele școlare, etc.) a câte 8 ore săptămânal pentru fiecare complet de clase I-a - a IX-a și a câte 4 ore săptămânal pentru fiecare complet de clase a X-a - a XII-a. Grupele vor fi constituite în baza cererilor elevilor/elevelor, în număr de cel puțin 15 elevi (din aceeași clasă sau din clase diferite). Norma didactică săptămânală pentru o grupă de elevi este de până la 4 ore academice. Numărul de ore destinate activităților extrașcolare sportive, variază în funcție de numărul de elevi din instituțiile de învățământ, după cum urmează:

|  |  |
| --- | --- |
| Până la 120 de elevi | 4 ore (o secție sportivă) |
| de la 121 până la 280 de elevi | 8 ore (2 secții sportive) |
| de la 281 până la 400 de elevi | 16 ore (4 secții sportive) |
| de la 401 până la 640 de elevi | 24 ore (6 secții sportive) |
| de la 641 până la 880 de elevi | 32 ore (8 secții sportive) |
| de la 881 până la 1120 de elevi | 40 ore (10 secții sportive) |
| peste 1121 de elevi | 48 ore (12 secții sportive) |

1. **organizarea disciplinelor opționale.** Fiecare elev/elevă, cu excepția celor/a din clasele bilingve, studiază, în mod obligatoriu, o disciplină opțională, selectată conform ofertei educaționale variabile a planului de învățământ, aprobată la nivelul instituției de învățământ. Disciplinele opționale pot fi realizate în cadrul unei clase sau în grupe din mai multe clase (cel puțin a câte 12 elevi în localitățile rurale și câte 15 elevi în localitățile urbane). Pentru grupele constituite din elevii unei singure clase, disciplinele opționale se înregistrează în catalogul clasei respective. Dacă grupa include elevi din două sau mai multe clase, orele se înscriu într-un registru/catalog special de evidentă, instituit la nivel de instituție. Cadrele didactice care predau o disciplină opțională se tarifează similar orelor din trunchiul obligatoriu. În situația când disciplina opțională are un caracter integrativ și face parte dintr-o altă arie curriculară decât formarea pedagogică inițială, cadrul didactic se tarifează în condiții generale, cu păstrarea gradului didactic deținut, conform *Regulamentului de atestare a cadrelor didactice din învățământul general, profesional tehnic și din cadrul structurilor de asistență psihopedagogică*, aprobat prin ordinul MECC nr.1091/2020 (<https://mecc.gov.md/sites/default/files/regulament_atestare_pentru_publicare_in_monitorul_oficial.pdf>);
2. **respectarea cerințelor în vederea asigurării vieții și sănătății elevilor**, aprobate prin ordinul MEC nr. 200/2023 (<https://mecc.gov.md/sites/default/files/ordin_si_plan_cadru_2023-2024_aprobat_si_plasat_pe_site.pdf>).
3. Instituțiile de învățământ mixte sunt în drept să adere la programul „*Integrarea sociolingvistică a elevilor alolingvi prin extinderea numărului de discipline școlare studiate în limba română*”, conform cerințelor de aprobare a unui plan individual de învățământ.
4. Planul de învățământ nr.1.6 și nr. 2.12 se aplică în limita bugetului aprobat per instituție de învățământ.